Мегьамед-Ариф Садыкъи

Мегьамед-Ариф Садыкъи Мегьамед-Гъалибан хва — машгьур лезги алим ва шаир. Мегьамед-Ариф Садыкъи 1956 йисуз Агъа СтӀалдал дидедиз хьана. Ада агалкьунралди юкьван мектеб, Дагъустандин гьукуматдин университет ва аспирантура куьтягьна, политологиядин илимрин кандидатвилин тӀвар къачуна. Гуьгъуьнлай Москвада докторантурада кӀелнава. Ам сиясатдикай ва лезги халкьдин тарихдикай кхьенвай макъалайрин, ктабрин автор я. «Лезгийрин дегь тарих ва антик девирдин кхьенвай чешмеяр» (Москва, 1996 йис) ктабди жегьил алим машгьур авуна. Мегьамед-Ариф Садыкъиди лезги ва урус чӀаларал шиирар кхьизва, абуруз макъам теснифзава ва гитарадихъ галаз лугьузва. «Диде чилиз», «Муьгьуьббат», «Вуна лугьузва» ва маса чӀаларай хайи ватандал ашукь, адахъ рикӀ кузвай зари аквазва. 2000 йисуз Магьачкъалада урус чӀалал шаирдин сад лагьай гъвечӀи ктаб — шиирдин кӀватӀал «Къатма-къариш» (азербайжан чӀалай акахьай мана гузва) акъатнава. ==Эдебият== * Акимов Къ. Х. «Лезги зарияр». Категория:Лезги шаирар Категория:Лезги алимар Категория:Дагъустандин гьукуматдин университет акьалтӀарнавайбур